CELEX: 62019TN0672
Language: da
Date: 2019-10-02 00:00:00
Title: Sag T-672/19: Sag anlagt den 2. oktober 2019 – Companhia de Seguros Índico mod Kommissionen

25.11.2019   
            
            
               DA
            
            
               Den Europæiske Unions Tidende
            
            
               C 399/97
            
         
      Sag anlagt den 2. oktober 2019 – Companhia de Seguros Índico mod Kommissionen
      (Sag T-672/19)
      (2019/C 399/115)
      Processprog: portugisisk
      
         Parter
      
      
         Sagsøger: Companhia de Seguros Índico SA (Maputo, Mozambique) (ved advokaterne R. Oliveira og J. Schmid Moura)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse, som Europa-Kommissionen vedtog den 18. juli 2019, annulleres.
               
            
                  —
               
               
                  Europa-Kommissionen tilpligtes at bære sine egne omkostninger og at betale sagsøgerens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrørende tilsidesættelse af princippet om god tro og af forbuddet mod misbrug af rettigheder.
                  
                               
                           
                           
                              Den indfrielse, som Gabinete do Ordenador Nacional para a Cooperação entre a República de Moçambique e a UE (den nationale anvisningsberettigedes kontor for samarbejdet mellem Republikken Mozambique og EU, herefter »GON«) foretog af den sikkerhed, som sagsøgeren havde stillet – hvilken indfrielse ligger til grund for nærværende søgsmål, og som har kulmineret i vedtagelsen af den afgørelse vedtaget af Kommissionen, som anfægtes i sagen – udgør en åbenbar tilsidesættelse af princippet om god tro og et klart misbrug af rettigheder. Sagsøgerens manglende betaling af sikkerheden, som blev retsstridigt indfriet af GON, fik Kommissionen til at vedtage den anfægtede afgørelse, hvorved sagsøgeren for en periode på tre år blev udelukket fra at deltage i offentlige udbudsprocedurer, som er reguleret ved Rådets forordning (EU) 2018/1877 og ved Europa-Parlamentets og Rådets forordning (EU, Euratom) 2018/1046, eller fra udvælgelse til at forvalte EU-midler på grund af en angivelig alvorlig forsømmelse i forbindelse med udøvelsen af erhvervet og en angivelig betydelig misligholdelse ved opfyldelsen af væsentlige forpligtelser i forbindelse med gennemførelsen af en kontrakt, som finansieres over EU’s almindelige budget.
                           
                        
            
                  2.
               
               
                  Andet anbringende vedrørende tilsidesættelse af artikel 106, stk. 2, i Europa-Parlamentets og Rådets forordning (EU, Euratom) nr. 966/2012.
                  
                               
                           
                           
                              Den anfægtede afgørelse skal annulleres på grund af de åbenbare fejl, som Kommissionen begik i forbindelse med den »foreløbige juridiske vurdering« af sagsøgerens adfærd, for så vidt som:
                              
                                          —
                                       
                                       
                                          sagsøgerens adfærd ikke kan kvalificeres som en »alvorlig forsømmelse i forbindelse med udøvelsen af erhvervet« i henhold til artikel 106, stk. 1, litra c), i forordning (EU, Euratom) nr. 966/2012.
                                       
                                    
                                          —
                                       
                                       
                                          sagsøgerens adfærd ikke kan kvalificeres som en »betydelig misligholdelse ved opfyldelsen af væsentlige forpligtelser i forbindelse med gennemførelsen af en kontrakt, som finansieres over budgettet«, i henhold til artikel 106, stk. 1, litra e), i forordning (EU, Euratom) nr. 966/2012.
                                       
                                    
                        
            
                  3.
               
               
                  Tredje anbringende vedrørende tilsidesættelse af artikel 106, stk. 3, i Europa-Parlamentets og Rådets forordning (EU, Euratom) nr. 966/2012.
                  
                               
                           
                           
                              Den anfægtede afgørelse skal annulleres, fordi Kommissionen tilsidesatte proportionalitetsprincippet, hvorfor udelukkelsen af sagsøgeren er uforholdsmæssig.